Document ID: 32011R1051

KOMISSION TÄYTÄNTÖÖNPANOASETUS (EU) N:o 1051/2011,
annettu 20 päivänä lokakuuta 2011,
Euroopan matkailutilastoista annetun Euroopan parlamentin ja neuvoston asetuksen (EU) N:o 692/2011 täytäntöönpanosta laaturaporttien rakenteen ja tietojen toimittamisen osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan matkailutilastoista 6 päivänä heinäkuuta 2011 annetun Euroopan parlamentin ja neuvoston asetuksen (EY) N:o 692/2011 (1) ja erityisesti sen 6 artiklan 4 kohdan sekä 9 artiklan 2 ja 3 kohdan,
sekä katsoo seuraavaa:
(1)
Asetuksella (EU) N:o 692/2011 luotiin yhteiset puitteet Euroopan matkailutilastojen järjestelmälliselle kehittämiselle, tuottamiselle ja levittämiselle.
(2)
Olisi varmistettava levitettävien matkailutilastosarjojen kohtuullinen laatu ja nykyisten tilastosarjojen ylläpito.
(3)
Laaturaporteissa sovellettavat järjestelyt ja niiden rakenne sekä tietojen toimittamista koskevat käytännön järjestelyt olisi vahvistettava.
(4)
Euroopan matkailutilastoja on aiheellista käyttää mahdollisimman kattavasti ottaen samalla huomioon yksittäisten tietueiden luottamuksellisuuden.
(5)
Tietyt tiedot olisi tarjottava jäsenvaltioiden käyttöön, jotta kansallisella tasolla voitaisiin täydentää matkailua koskevien tilastotietojen kattavuutta.
(6)
Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Laaturaporteissa sovellettavista järjestelyistä säädetään liitteessä I.
2 artikla
Aggregoituihin taulukkoihin sovellettava tiedonvaihdon standardi vahvistetaan liitteessä II.
3 artikla
Mikrotietotiedostoihin sovellettava tiedonvaihdon standardi vahvistetaan liitteessä III.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 2011.

Labels: 12
19
0